sárveṣām bhūtā́nāṃ lokaḥ sa yájjuhóti yadyájate téna devā́nāṃ lokó'tha yádanubrūte tenárṣīṇāmátha yátprajā́micháte yátpitŕ̥bhyo nipr̥ṇā́ti téna pitr̥̄ṇāmátha yánmanuṣyā̀nvāsáyate yádebhyó'śanaṃ dádāti téna manuṣyā̀ṇāmátha yátpaśúbhyastr̥ṇodakám vindáti téna paśūnāṃ yádasya gr̥héṣu śvā́padā váyāṃsyā́ pipī́likābhya upajī́vanti téna téṣāṃ loko yáthā ha vai svā́ya lokāyā́riṣṭimichédeváṃ haivamvíde sarvadā sárvāṇi bhūtānyáriṣṭimichanti tadvā́ etádviditám mīmāṃsitám